เรื่องร้องเรียน (ถนน) วันที่ 2022-07-03 15:38:04 — แขวงเสนานิคม เขตจตุจักร กรุงเทพมหานคร
อ้างอิงเอกสารที่สำนักสิ่งแวดล้อมส่งมา เน้นการตรวจสอบอย่างละเอียด ตามเอกสารที่ กท 1104/3491 เป็นการนำเอกสารชี้แจงของสำนักโยธามาส่งให้ผู้ร้อง ผู้ร้องแจ้งความประสงค์ร้องขอชัดเจน ว่าขอให้มาตรวจพื้นที่สีเขียวอย่างละเอียด เนื่องจากพื้นที่สีเขียวหายไปเยอะมาก ทางหน่วยงานต้องมาตรวจสอบตามแบบและมีหน้าที่ชี้แจงว่าพื้นที่สีเขียวหายไปเท่าไหร่ ไม้ยืนต้นหายไปกี่ต้น ไม้คลุมดินและไม่พุ่มหายไปเท่าไหร่ ไม่ใช่เอาหนังสือชี้แจงของสำนักโยธาชี้แจงแบบกว้างไม่เจาะลึกมาส่งผู้ร้อง เจตนาหลีกเลี่ยงไม่มาตรวจพื้นที่ ขอให้ผู้ว่าราชการพิจารณาด้วยค่ะว่าการทำงานโปร่งใส ตรวจสอบได้ ณ ขณะนี้ เจ้าหน้าที่สำนักสิ่งแวดล้อมหลีกเลี่ยงการมาตรวจ อ้างว่าไม่มีอำนาจหน้าที่ คชก.มีหน้าที่และบทบาทในการตรวจสอบไม่ใช่เหรอค่ะ แคนดิเดตการมีการพูดถึงเรื่องพื้นที่สีเขียว ประชาชนต้องการพื้นที่สีเขียวทั้งหมดกลับมาตามเงื่อนไขและแบบแปลนที่ได้รับอนุญาตค่ะ ณ ปัจจุบัน ทางสำนักงานนโยบายทรัพยากรธรรมชาติและสิ่งแวดล้อมได้ส่งหนังสือถึงผู้ว่าราชการกรุงเทพ 3 ฉบับ ไม่มีเจ้าหน้าที่สำนักสิ่งแวดล้อมมาตรวจสอบเลย ติดต่อไปก็บอกว่าไม่มีอำนาจและหน้าที่ ประชาชนเดือดร้อน ขอให้ผู้ว่าราชการกรุงเทพเร่งดำเนินการให้เจ้าหน้าที่ปฏิบัติตามหน้าที่ด้วยค่ะ